Vérmindoé

In'nhui, ech Vérmindoé ch'est un poéyis eutour ed Saint-Kintin, da ch' départémint éd l'Ainne (région Picardie). 

 Histoére 

Chés gauloés bérches dech tchuin lo ch'étoait chés Virominduins. (Viromandui o Veromandui in latin). 

L' civitas Viromanduorum ch'étoait ech térritoère ed chés Virominduins.

Vérmind ch'étoait ech princhipal oppidum.

Pindint ech Heut-Impire, leu capitale ch'étoait Augusta Viromanduorum (Saint-Kintin).

Ech Vérmindoé historique ch'étôt ech pagus Viromandensis dech heut Moéyin age. Ach temps lo l'pu grande vile ch'étôt Vérmind et pi au IX sièke  ch'étôt Saint-Kintin,

Ch' Vérmindoé l'est dvnu un comté quant  Carlémanne il l'o foait pour sin sgond fiu Pépin, roé d'Italie. El fanmile dés Hérbértiens, ale o yu ch'comté  dusqu'ach mitan du XI sièke. (vir el lisse ed chés comtes du Vérmindoé)

Quant  Hérbért IV, ch'huitième déscindant ed Pépin, il est défuncté chés  barons is ont poin voulu d'sin fiu Eudes et pi  is ont  donné ch'comté à Hugues ed Franche, qu' étôt ch'mari  d'Adélaïde ed Vérmindoé, fille d'Hérbért IV. 

Élisabeth ed Vérmindoé, tiote-fille ed Hugues, al' o marié aveuc Philippe d'Alsace, comte ed Flinde in 1156. 

Philippe Auguste ( Philippe II d'Franche) il o pris ch'comté in  1185. A ch'momint-lo, in 1215,  ch'comté il est din chés térres  deul coronne ed Franche.

 Chés auteus in picard dech Vérmindoé 

 Hector Crinon
 Gustave Devraine (1880 - 1958)Gustave Devraine, Chés boudaines bleuses, Ch'Lanchron, (2004) Djustave Édvraingne il étoait artisse vétérinoère.

 Loïens éstérnes 
 Site deul conmeunité d'conmeunes du Vérmindoé
 Référinches 

Catégorie:Ainne
Catégorie:Sonme